Monomorium

Monomorium — Myrmicinae yarımfəsiləsinə aid olan qarışqa cinsi. 2013-cü ilə qədər bu cins təxminən 396 növü özündə birləşdirirdi. Bu cins dünya üzrə yayılıb, xüsusilə Köhnə dünyanın tropik bölgələrində çoxsaylı növləri mövcuddur.  Bu cins "qarışqaların daha əhəmiyyətli qruplarından biri" hesab olunur. Çünki geniş yayılması, müxtəlifliyi, morfoloji və bioloji xüsusiyyətlərinin zənginliyi ilə fərqlənir. Bu cins həmçinin firon qarışqası (M. pharaonis) və çiçək qarışqası (M. floricola) kimi tanınmış zərərli növləri də özündə birləşdirir.
 Təsviri 
Bu cinsin izahı çox müxtəlifdir, çünki, bir çox forma və ölçülü növlərə malikdir ki, ilk baxışdan onlar "bir-birinə heç də oxşamırlar". Bəzi növlərdə işçi kastası bir-birinə bənzəyir, digərlərində isə tamamilə fərqlənir. Bəzi növlərdə işçilər çox kiçik, digərlərində isə olduqca böyük ola bilər. Böyük çoxüzlü gözlər ümumidir, lakin M. inusuale və Afrikadan olan bəzi növlərdə gözlər xeyli kiçilib. İynəsi həmişə fəal vəziyyətdədir.Fernández, F. (2007). Two new South American species of Monomorium Mayr with taxonomic notes on the genus. In: Snelling, R. R., et al. (eds). Advances in ant systematics (Hymenoptera: Formicidae): homage to E. O. Wilson – 50 years of contributions. Memoirs of the American Entomological Institute 80, 128-45.

 Taksonomiyası 
XX əsrin əvvəllərində Monomorium artıq 10 yarımcinslə böyük bir cins idi. 2007-ci ildə Nothidris, Epelysidris və Phacota cinsləri Monomorium ilə sinonimləşdirildi. Kiçik cinslər olan Anillomyrma, Megalomyrmex və bəlkə də Bondroita da Monomoriuma daxil edilməlidir. Cinsin dəqiq sərhədləri hələ də müəyyən edilməyib. Onun Solenopsidini qəbiləsindəki digər cinslərdən fərqləndirən aydın morfoloji xüsusiyyətləri yoxdur. Əgər kladistika ciddi şəkildə tətbiq edilsəydi, bütün Solenopsidini qəbiləsi tək bir cins olan Solenopsisdə birləşdirilərdi, lakin qəbilənin güclü sinapomorfiyası yoxdur. Camponotus və Leptothorax cinsləri kimi, Monomorium da hal-hazırda parafiletikdir.

Bu cinsin əksər qarışqaları çürümüş oduncaqda, qayaların altında və ya torpaqda yuva qurur. Bəzi növlər leş yeyən, digərləri isə toxum yığan qarışqalardır. Bir çox növün zəhərində alkaloidlər var ki, bunlardan yırtıcılardan qorunmaq üçün istifadə edirlər. Cins həmçinin xromosom sayında da müxtəlifdir. Xromosom sayı 2n 16-dan 70-ə qədər müəyyən edilib.

 Yayılması 
2006-cı ilə qədər Madaqaskarda 36 növ təsvir edilib, onlardan 19-u yalnız həmin ildə təsvir olunandır. Avstraliyada təxminən 43, Ərəbistan yarımadasında isə 30 növ məlumdur.

 Qalereya 

 İstinadlar 

 Ədəbiyyat 

 Heterick, Brian (2006): A Revision of the Malagasy Ants Belonging to Genus Monomorium Mayr, 1855 (Hymenoptera: Formicidae). Precoodings of the California Academy of Sciences 57(3): 69-202. PDF
 Fernández, F. (2007): Two new South American species of Monomorium Mayr with taxonomic notes on the genus. In: Snelling, R. R., B. L. Fisher, and P. S. Ward (eds). Advances in ant systematics (Hymenoptera: Formicidae): homage to E. O. Wilson — 50 years of contributions. Memoirs of the American Entomological Institute 80': 128—145. PDF 

 Xarici keçidlər 

 Муравьи рода Monomorium 

Kateqoriya:Əlifba sırasına görə heyvanlar
Kateqoriya:Qarışqalar